Han ble født på Øvre Sem ved Leksdalsvatnet i Mære sogn i Sparbu prestegjeld som sønn av gårdbruker Ole Pedersen Schiefloe og hustru Berthe Olsdatter Sem. Faren kom fra Nedre Skjevlo i Ogndal sogn og beholdt slektsnavnet. Han hadde tidligere vært bruker på Mokk i Ogndal, hvor han også var stiger i kobbergruvene. Han beholdt interessen for industriforetak etter at han overtok svigerfarens gård på Øvre Sem i 1872, og begynte med sagbruksdrift.